בת אל מוסרי

בת אל מוסרי (נולדה ב-31 במרץ 1988) היא תסריטאית, במאית ושחקנית ישראלית.

זוכת פרסי אופיר כשחקנית המשנה הטובה ביותר לשנת 2024 על תפקידה בסרט "בנות כמונו", זוכת פרס הסרט הקצר הטוב ביותר 2023 על הסרט "יום רגיל", ופרס הסרט הקצר הטוב ביותר על הסרט "ברכה". בשנת 2017 הייתה מועמדת לפרס האקדמיה הישראלית לקולנוע כשחקנית משנה על תפקידה בסרט "מוטלים בספק" ובשנת 2020 על תפקידה בסרט הקולנוע "בוטיק פריז". שיחקה בסדרות "רק להיום", "איש חשוב מאוד 2", "כבודו", "ויקי ואני" ועוד.

 ביוגרפיה 
מוסרי נולדה וגדלה גדלה בבת ים, השלישית מבין ארבע אחיות. הוריה לא עבדו ונסמכו על קצבה מביטוח לאומי. בגיל 9, לאחר שסבא שלה נפטר, היא עברה להתגורר בבית סבתה. במהלך תקופת מגוריה בבית סבתה, כשהייתה בת 11 נודע לה שהוריה מתגרשים. היא החלה לעבוד בגיל צעיר ונשרה מבית הספר. בנעוריה השתתפה בסדנאות בתחומי המשחק והכתיבה של משרד הרווחה. כשהייתה בת 15, כשהשתלבה בענף בימתי של יחידת הרווחה בשם "רונן", כתבה מחזה קצר על ילדה שבורחת למקלט, שם ממתינה לה בובה קטנה שעוזרת לה להתמודד עם פגיעה מינית. ההצגה, שאותה כתבה ובה שיחקה, עלתה באודיטוריום של בת ים וזכתה לשבחי הקהל. בוגרת לימודי תסריטאות בבית הספר סם שפיגל לקולנוע ולטלוויזיה, אותם סיימה בהצטיינות. במקביל לקריירה בתחומי אמנויות הבמה היא ממשיכה לעבוד במקצועה כקוסמטיקאית.

 קריירה 
בשנת 2014 לאחר סיום לימודיה בסם שפיגל, כתבה את התסריט לסרט הקצר "יום רגיל", זוכה פרס אופיר לסרט הקצר הטוב ביותר. לאחר מכן כתבה את התסריט לסרט הקצר "ברכה", זוכה פרס אופיר לסרט הקצר הטוב ביותר. סרטה הראשון באורך מלא, "בנות כמונו" יצא לאקרנים בשנת 2023 וזכה בשלושה פרסי אופיר. משמשת כלקטורית בקרנות הקולנוע בארץ, מלמדת תסריטאות ומשחק מול מצלמה ועורכת תסריטים. מרצה ומנחת סדנאות לסטודנטים, נוער במצבי סיכון ומטפלים.

 חיים אישיים 
מתגוררת בתל אביב.

 פילמוגרפיה 
 תסריטאית ובמאית 
שנהשם היצירהסוגההערות2024בנות כמונוסרט עלילתי מועמדת לזוכת פרס אופיר לתסריט הטוב ביותר2020ברכהסרט עלילתייום רגילסרט עלילתיבמרכז העלילה חיים של ילדה להורה פגוע נפש

 שחקנית 
שנהשם היצירהדמותסוגהבימויהערות2026כל האימהות משקרותבת אלסדרת דרמהעטרה פריש2024האיש שרצה לדעת הכלבת אל עוזריסדרת דרמהמיכל ויניקבנות כמונואמא של שחרסרט עלילתילי גילתזוכת פרס אופיר לשחקנית המשנה2022חאנשיבעלת חנות מוצרי חשמלסדרת דרמה - קומיתעליזה חנוביץ׳העיר הטובהשריתסדרת דרמהאלירן אליהבוטיק פריזיפהמרקו כרמל2020ברכהברכהבמסגרת הפרויקט "במרחק מאה מטר"מנאייכאדלסדרת מתח-פשעאלון זינגמן2019רק להיוםסדרת דרמהניר ברגמן2017מוטלים בספקרינהסרט דרמהאלירן אליהכבודוסדרת דרמת מתחרוני ניניו2015הקפותסרט עלילתילי גילת2014איש חשוב מאודסדרת דרמהשירלי מושיוף

 פרסים ומועמדויות 
 הסרט הקצר שלה, לו כתבה את התסריט וגם שיחקה בו, "יום רגיל" זכה בפרס אופיר לשנת 2019
 הסרט "ברכה", במסגרת הסדרה "במרחק 100 מטר" של הוט, לו כתבה את התסריט וגם שיחקה בו, זכה בפרס אופיר לסרט הקצר הטוב ביותר לשנת 2020
 הייתה מועמדת לפרס האקדמיה הישראלית לקולנוע כשחקנית משנה על תפקידה בסרט "מוטלים בספק" (2017) של אלירן אליה
 הייתה מועמדת לפרס האקדמיה הישראלית לקולנוע כשחקנית משנה על תפקידה בסרט "בוטיק פריז" (2020) של מרקו כרמל

 קישורים חיצוניים 




 הערות שוליים 

קטגוריה:תסריטאיות טלוויזיה ישראליות
קטגוריה:תסריטאיות קולנוע ישראליות
קטגוריה:במאיות קולנוע ישראליות
קטגוריה:עורכות קולנוע ישראליות
קטגוריה:יוצרות בעברית
קטגוריה:שחקניות ישראליות
קטגוריה:בוגרות בית הספר סם שפיגל לקולנוע ולטלוויזיה
קטגוריה:תל אביב-יפו: אישים
קטגוריה:ישראליות שנולדו ב-1988
קטגוריה:ישראלים שנולדו ב-1988